AlexejDobrolubov/national_council_slovak_2010 huggingface dataset:
75. schôdza NR SR - 2.deň - A. dopoludnia
Dátum: 2022-10-20
Poslanec: Vons, Peter (OĽANO)
Druh vystúpenia: Vystúpenie v rozprave

43. Ďakujem. Vážený pán podpredseda, kolegyne, kolegovia, dovoľte, aby som aj ja predložil pozmeňujúci a doplňujúci návrh poslancov Národnej rady Slovenskej republiky Milana Vetráka, Márie Šofranko, Petra Vonsa, Martina Fecka, Petra Dobeša a Michala Šipoša k návrhu zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov, je to tlač 1188. Teraz prečítam samotný pozmeňujúci návrh. Návrh zákona, ktorým sa mení a dopĺňa zákon č. 474/ 2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov, sa mení a dopĺňa takto: 1. V čl. I bode 2 v § 6 ods. 2 prvej vete sa za slovami "ktorý má vlastnícke právo k nehnuteľnosti," nahrádza slovom "alebo" a vypúšťajú sa slová "alebo má právo používať nehnuteľnosť a v zmluve podľa ods. 6 sa zaviaže, že toto právo nezmení najmenej 50 rokov od podania žiadosti o poskytnutie dotácie". 2. V čl. I bode 2 v § 6 ods. 2 druhej vete sa slová "od poskytnutia" nahrádzajú slovami "od dňa poskytnutia". 3. V čl. I bode 2 v § 6 ods. 3 sa na konci pripája táto veta: "Podmienka podľa ods. 2 sa vzťahuje na dotácie, ktorých celková výška presiahne sumu 50 000 eur, a to aj v prípade, ak sa opakovane žiada o dotáciu na tú istú aktivitu.". 4. V čl. I sa za bod 5 vkladá nový bod 6, ktorý znie: "6. V § 6 sa ods. 7 dopĺňa písm. f) a g), ktoré znejú: "f) podmienky vrátenia dotácie alebo jej časti, g) spôsob zabezpečenia podmienky poskytnutia dotácie podľa ods. 2 druhej vety v prípade smrti, zániku alebo zrušenia príjemcu dotácie.".". Nasledujúce body sa primerane prečíslujú. 5. V čl. I sa dopĺňa bodom 7, ktorý znie: "7. Za § 13 sa vkladá § 13a, ktorý vrátane nadpisu znie: "§ 13a Prechodné ustanovenia k úpravám účinným od 1. decembra 2022 (1) Ustanovenia v § 6 účinné od 1. decembra 2022 sa vzťahujú aj na konania o poskytnutí dotácie začaté pred nadobudnutím účinnosti tohto zákona. Písomné zmluvy o poskytnutí dotácie uzatvorené do 1. decembra 2022 sa s prihliadnutím na ich obsah posudzujú podľa ustanovení účinných od 1. decembra 2022. (2) Úrad je povinný uviesť zmluvy, ktoré boli uzavreté pred nadobudnutím účinnosti tohto zákona a majú charakter dotačných zmlúv podľa § 6 ods. 2, ak na ich základe bola poskytnutá dotácia, do súladu s týmto zákonom do 28. februára 2023. Ak sa tak nestane z dôvodu na strane príjemcu takejto dotácie, príjemcovi sa neposkytne ďalšia dotácia podľa § 6 až do uvedenia zmluvy podľa § 6 ods. 6 do súladu s týmto zákonom.".". To je všetko v tomto pozmeňujúcom návrhu. Ďakujem.
83. schôdza NR SR - 8.deň - A. dopoludnia
Dátum: 2023-02-14
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

92. Ďakujem pekne. Pán poslanec, práve ste popísali dôvod, pre ktorý ten zákon vzniká. Je to jeden z hlav... z kľúčových dôvodov, presne tieto situácie, ktoré ste opísali pri budovaní nových turistických trás, sú problémom a práve zákon tieto konfliktné situácie rieši, pretože ukladá presne povinnosti pri budovaní a navrhovaní nových turistických trás, kde musí byť dohoda s vlastníkom. Čiže nie je možné, aby niekto bez súhlasu vlastníka budoval nové turistické trasy. V tých trasách, ktoré už sú vybudované a sú dlhodobo značené a využívané v teréne, tak je predpoklad, že môže sa stať, že v niektorých lokalitách miestnych si nastanú miestne situácie, kde vlastník bude chcieť turistickú trasu preložiť, lebo má tam nejaký lokálny iný záujem, takže aj v týchto prípadoch zákon ukladá návrh, akým spôsobom sa preloží tá trasa, alebo sa dohodne nejakým spôsobom inak buď finančným, alebo iným spôsobom s vlastníkom. Vychádza sa z princípu, že vlastne čo nie je zakázané, je dovolené. To znamená, že po lese je dovolený voľný pohyb, pokým zákon niečo neukladá inak, a práve zákon o ochrane prírody, to, čo som povedala vo svojom úvodnom slove, je, ktorý hovorí, že od stupňa III sa môže pohybovať človek len po turistických trasách. Čiže v princípe aj správcovia najmä lesných pozemkov aj vítajú, že ľudia sa nepohybujú, alebo resp. štyri pätiny turistov ide po turistických značkách a nemá tendenciu ísť mimo turistického značenia, väčšinou chodia samostatne okrem možno tých vysokohorských terénov, takže presne kvôli tomuto ten zákon je a upravuje tieto problematiky, ako ste spomínali.
83. schôdza NR SR - 7.deň - A. dopoludnia
Dátum: 2023-02-10
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

155. Ďakujem veľmi pekne, kolega Ondro Dostál, že si uviedol na správnu mieru aj tie informácie k zaniknutej koalícii, k programovému vyhláseniu vlády, ktoré tuná opakovane kolegovia spomínajú, ako si asi zrejme nevšimli, že teda už žiadna koalícia nie je a že už je tu volebná kampaň. Ale pre zaujímavosť chcem spomenúť inú vec, ktorá v tom programovom vyhlásení vlády je, a chcem ťa doplniť, lebo oni citujú len to, čo sa im hodí a uviedol si to na správnu mieru. Ale napríklad v programovom vyhlásení vlády máme aj takúto vetu, že: "Vláda bude dôsledne trvať na dodržiavaní zákazu negatívnych pokynov a okrem iného v tejto súvislosti preskúma zúženie právnej úpravy § 363 Trestného poriadku tak, aby zodpovedala jej pôvodnému zmyslu." A to na, práve vďaka poslancom OĽANO neprešli niektoré návrhy, ktoré boli predložené. Takže mali by ste si spytovať svedomie vy, kolegovia, a nie účelovo vyťahovať niektoré veci, o ktorých veľmi dobre viete, že keď boli dávané do programového vyhlásenia vlády, že to bolo naozaj tak, ako bolo, že v tom čase ste boli naozaj najsilnejšie hnutie, ktoré sa vám už rozpadlo na niekoľko častí, a ste si to tam jednoducho pretlačili a teraz sa tvárite, ako keby my sme sa podpísali krvou, že toto je vec, za ktorú bezo zbytku takto zahlasujeme a vy ste hlasovali proti, proti protikorupčnému opatreniu, proti paragrafu, zúženiu § 363. Takže pozrite sa najprv na seba, kým prstom tuto budete celý klub povinne ukazovať a kritizovať SaS.
83. schôdza NR SR - 5.deň - B. popoludní
Dátum: 2023-02-08
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

20. Nesúhlasím s týmto návrhom zákona a to, čo si vlastne tuná pán kolega poslanec rozprával, tak áno, to sú také idealisticko-utopistické názory, a že prečo by sme si nemali dať právo takto idealisticky uvažovať. No preto, lebo žijeme v nejakom reálnom svete a treba povedať, že naozaj takéto skrátenie nájmu obdobia pre poľnohospodárov, ktorí podnikajú v poľnohospodárstve, je fatálne. Pretože, treba si povedať, že to nie je len o tom, že niekto na nejakej roli vyseje pšenicu, ale je to aj tom, že možno aj tí veľkí, ktorých si nazýval že oligarchovia, no nie sú to oligarchovia, sú to normálni podnikatelia v poľnohospodárstve, ktorí zabezpečujú potravinovú bezpečnosť, či sa týka poľnohospodárstva, rastlinnej alebo živočíšnej výroby, tak oni práve potrebujú mať garanciu toho obdobia, že investujú možno do živočíšnej výroby a následne produkciu toho odpadového hospodárstva tej hnojovice alebo, alebo hnoja od kráv, tak ich aplikujú na pôdu. Keď nebudú mať garanciu, kde to môžu aplikovať, tak vlastne nebudú ani investovať do živočíšnej výroby, to je uzavretý systém. A následne sa stane to, čo, o čom hovoríme, že máme tuná nejakú klimatickú zmenu a práve to hospodárenie na pôde, keď nebude mať dostatok organického hnojiva, bude sa hnojiť viacej priemyselnými hnojivami. Je to uzavretý cyklus a znížením garancie pre ľudí, ktorí, alebo podnikateľov kľudne alebo farmárov, ktorí investujú do poľnohospodárstva, je to niečo, čo ich bude vlastne demotivovať k tomu, aby... (Prerušenie vystúpenia časomerom.)
83. schôdza NR SR - 4.deň - B. popoludní
Dátum: 2023-02-07
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

151. Ak ten registračný poplatok je naozaj nejaký skokový a nespravodlivý pre niektoré druhy vozidiel, tak je na mieste, aby sa to opravilo alebo upravilo. Na druhej strane si treba uvedomiť aj naozaj tú, ten dopad na ekológiu, pretože ak my dovolíme občanom, aby si kupovali staršie vozidlá, tak do budúcnosti ich to dobehne v podobe sprísnenia emisných noriem, ktoré sa premietnu síce nie pri dani z motorových vozidiel, ktoré platia podnikatelia, ale aj fyzická osoba bude musieť prejsť nejakými sprísnenými STK normami, ktoré v následnom, na to, aby ich dosiahol, bude musieť platiť, aby si upravil vozidlo alebo ho po krátkom čase vyradil. Pretože v súčasnosti je návrh novely, novely nariadenia Európskeho parlamentu, pokiaľ ide o sprísnenie emisných noriem CO 2 , a dá sa povedať, že teraz v júni 2022 bol už schválený v Európskom parlamente nejaký pozmeňovací návrh, ešte samotné nariadenie myslím, že je pred schvaľovaním, ale je to len otázka času, že tie emisie sa začnú sprísňovať. Máme klimatickú zmenu, hovorí sa o dosiahnutí klimatickej neutrality. Tie veľké podniky sú na dobrej trajektórii, tam sa emisie prudko znižujú. Ale to, čo je najväčší prínos, je práve z dopravy a tá doprava bude musieť prihliadať na tieto emisné príspevky do ovzdušia. Čiže aj z tohto pohľadu, prosím, vnímajme tento zákon, ale treba opraviť, čo je potrebné, aby ten nábeh nebol prudký, ale je možno dobré, že sa o tom rozpráva, aby si ľudia uvedomili tieto súvislosti a do budúcna s tým rátali, že asi nie je to úplne... (Prerušenie vystúpenia časomerom.)
83. schôdza NR SR - 3.deň - A. dopoludnia
Dátum: 2023-02-03
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

86. Ďakujem pekne za slovo. No áno, vaše vyjadrenie bolo emotívne, ale nekorektné. A ja som emotívne reagovala z lavice, nemusela som. Ale istým spôsobom musela, pretože ťažko sa počúvajú slová, ktoré sú klamstvom a zavádzaním a útočia na človeka, ktorý tu nesedí a nemôže sa, nemôže sa brániť. A to klamstvo a zavádzanie o to viac ma šokuje od vás, lebo som vás považovala za čestného človeka, ktorý si aj pamätá. Pretože čo sa týka, veď spájali, spojili ste niekoľko zákonov dokopy a musím uviesť na správnu mieru, že SaS voči dvom tretinám sociálnych opatrení pomoci tehotným ženám nemáme nič k sociálnym a ekonomickým. Viete veľmi dobre, a pri ix návrhoch by sme vedeli súhlasiť možno s dvoma tretinami návrhov, ktoré sa navrhujú ako pomoc, skutočná pomoc sociálna, ekonomická tehotným ženám. Čo sa týka ale predmetu zákona samotného, o ktorom teraz rokujeme, no tak prečo idete nakupovať? Keď sa hovorí, že spoločnosť je, spoločnosť je kresťanská a kresťan hovorí, že v nedeľu nemá ísť nakupovať, ako je možné, že tie obchodné centrá sú plné? Tak nikto vás nenúti ísť nakupovať (rečníčka si odkašľala), pardon, a nikto nenúti ani tú pokladníčku so zbraňou pri hlave, aby sedela za tou pokladňou. Nuž tak ako ten trh práce dnes je dostatočne veľký, aby si možno mohla nájsť prácu. A možno práve im vyhovuje, že ide v nedeľu a cez týždeň môže byť doma. Nechajme tým ľuďom vybrať. A keď ľudia naozaj nebudú chodiť nakupovať, samotní tí obchodníci usúdia, že nie je to výhodné, že keď zívajú prázdnotou tie obchody. Ako boli obchodné reťazce, že 24 hodín nonstop otvorené, no skrátili tie hodiny, lebo bolo to neefektívne a nemusel nikto nikoho nútiť zákonom upravovať svoju pracovnú dobu.
78. schôdza NR SR - 16.deň - B. popoludní
Dátum: 2023-01-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

237. No, pán kolega Takáč, ja vám vysvetlím, prečo práve pani poslankyňa Kolíková čítala pozmeňovací návrh, ktorý je spoločným pozmeňovacím návrhom politických strán, ktoré boli súčasťou koalície a ktorá má ambíciu mať ústavnú väčšinu. Pani Kolíková je skvelá právnička s vysokou dôverou v jej legislatívne schopnosti a práve preto, že ide o parlamentnú záležitosť, tak ako bývalá ministerka spravodlivosti bola poverená spracovaním tohto návrhu, pozmeňovacieho návrhu, ktorý je spoločný, opakujem, spoločný poslanecký návrh strán hnutia OĽANO, SME RODINA, našej strany Sloboda a Solidarita a strany ZA ĽUDÍ. Čiže nie pani Kolíková je tá, čo si niečo vymyslela a prišla s ním sem, s návrhom, a teraz máme vyhovieť pani Kolíkovej. No ale ja by som chcela povedať inú vec, zamyslite sa nad tým, čo tu hovoríte, že vy vlastne nie ste za znenie novely ústavy, čiže vlastne tým, vlastne tým vy hovoríte, vy za to nezahlasujete, nezabezpečíte to, aby naozaj tá novela ústavy bola prijatá a aby mohli sa realizovať predčasné voľby. Radšej sa tu budete hádzať o zem o tom, že vy chcete, aby bolo v novele ústavy zakotvené referendum, lebo jedine referendum a nič iné nie je možné. Pozrite si, v Bulharsku za dva roky je, teraz už piate predčasné voľby budú, no toto sa môže kľudne udiať aj na slovenskej scéne do budúcna, keď sa takáto novela prijme, jednoducho vláda nebude fungovať, bude odvolaná a parlament sa dohodne deväťdesiatkou, budú predčasné voľby, tak ako to bolo v Dánsku a kdekoľvek inde, len naozaj... (Prerušenie vystúpenia časomerom.)
78. schôdza NR SR - 16.deň - B. popoludní
Dátum: 2023-01-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

195. Pán podpredseda, trošku som sa zabavila, že, no, že SME RODINA si nedáva žiadne podmienky. No a tak sa opýtam, a kto predložil tento poslanecký návrh zákona do parlamentu? Veď bola to práve SME RODINA a poslanci za SME RODINA, ktorí ju predložili bez akejkoľvek diskusie aj s vtedajšou, s vtedajšou koalíciou alebo so širším nejakým plénom. A sám viete, že ten návrh, ako ste ho predložili, je neschváliteľný, ústava nie je zdrapom papiera, kde v podstate z jedného, z večera do rána človek napíše tak dôležitú vec, ako je napríklad aj zakomponovanie či už samorozpustenia, alebo aj zakomponovanie referenda do ústavy. Je to naozaj dôležité, aby sa takéto veci spravili dobre a boli správne na dlhé obdobia. Už takéto zmeny sme mali aj v roku 2011, kedy sa menila ústava a do ústavy sa dostali chyby, a ktorých... aj dodnes sa s nimi trápime. To znamená, že tie podmienky ste nastavili vy, vy ste nastavili tie podmienky, o ktorých teraz všetci majú rokovať, a vy sa tvárite, akí ste čistí, ako vy vlastne nič nechcete. Vy chcete len to, aby sa schválil návrh pána poslanca Svrčeka, a vy budete, vy budete spokojní. Ale to, čo sa mi páčilo, a teda kvitujem to vaše upozornenie na časť poslaneckého zboru, ktorí teda sa zdráhajú prijať zmenu ústavy takú, aby sa mohli tie predčasné voľby konať, či už tak, alebo tak. Musia rešpektovať, že tá väčšinová vôľa je tu nejakým spôsobom nastavená poslaneckým návrhom, ktorý je predložený poslancami bývalej koalície. To, že pani Mária Kolíková ho ako odborníčka dala dokopy, tak nie je to jej návrh, jej iniciatíva, ale bola týmto spoločne poverená, takže tak.
78. schôdza NR SR - 16.deň - B. popoludní
Dátum: 2023-01-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

185. Pán Tomáš, vy ste si asi pomýlili svoj príhovor, ktorý máte nachystaný na inú časť rokovania Národnej rady, možno keď príde k tomu rokovaniu o prijatí uznesenia, ak bude schválená novela ústavy. Vy hovoríte, že nebude schválená. Prečo by nemala byť schválená? Veď teda sa pridajte k tomu! Ako vysvetlíte svojim voličom, že nebudete hlasovať za novelu ústavy, ktorá umožní skrátenie volebného obdobia, toho trápenia, o ktorom tu tak vy radi hovoríte? Prečo nechcete zahlasovať? Zahlasujte a prejde to a dohodneme sa vlastne hlasovaním pri uznesení, kedy tie predčasné voľby budú. Teraz ste si pomýlili tento príhovor, pretože dnes hovoríme o roko... o zmene ústavy, ktorá má ústavným spôsobom zagarantovať do budúcnosti, že parlament pri takejto situácii, v akej sme sa my ocitli teraz, bude sa vedieť rozpustiť a ľudia budú môcť rozdať karty nánovo... nanovo. Čiže vy ste teraz zmiešali v svojom príhovore jablká s hruškami, ste tuná nás všetkých pookrikovali, akým spôsobom nevieme fungovať, ale práve sme sa dohodli na tom, že tá možnosť toho rozdelenia nových kariet tuná bude práve touto novelou ústavy. Ak tá novela ústavy neprejde, nuž tak bude potom tuná vládnuť buď vláda Eduarda Hegera v demisii, alebo ako pani prezidentka povedala, ona ustanoví a budeme... svoju vládu a budeme tu až do februára 2024. Tak si veľmi dobre rozmyslite, ako budete hlasovať pri tomto návrhu novely ústavy, ktorý je úplne v súlade s návrhom ústav... (Prerušenie vystúpenia časomerom.)
88. schôdza NR SR - 10.deň - B. popoludní
Dátum: 2023-03-29
Poslanec: Žitňanská, Jana (-)
Druh vystúpenia: Vystúpenie s faktickou poznámkou

158. Ďakujem veľmi pekne. Ja by som len možno ešte doplnila k tým úvodným ročníkom, že naozaj to sa týka detí, ktoré majú istým spôsobom narušenú komunikačnú schopnosť. Nie je to niečo, čo je vnímané z hľadiska zdravotné, nejakého zdravotného postihnutia trvácneho. Je to niečo dočasné, čo keď sa pracuje s týmito deťmi, dá sa odstrániť, a tým pádom tie deti môžu potom napredovať rovnako ako ich rovesníci. Čiže naozaj si myslím, že toto je veľmi potrebná v dnešnej dobe myšlienka, a teda zavedenie týchto úvodných ročníkov ja podporujem. To, čo chcem ale podotknúť, je, že, žiaľ, máme málo logopédov, čiže aj touto cestou možno by sme mali apelovať na to, aby viac študentov išlo študovať tento smer, aby potom zostali pracovať aj v rámci školských podporných tímov alebo proste v rámci poradenstva. Druhú poznámku, tiež by som možno ešte chcela doplniť k tým cyklom, pretože už na niektorých školách fungovali, napriek tomu teda, že nebolo to nikde napísané, že cykly, tak fungovali systémom práveže 1-4 bola teda triedna pani učiteľka. Väčšinou pani učiteľka, občas pán učiteľ a potom v tom piatok ročníku táto učiteľka ešte sprevádzala tie deti práve, aby im pomohla preklenúť tú neistotu alebo to nóvum z toho, že odrazu teda sú deti alebo žiaci sú vystavení viacerým učiteľom. To znamená, že keď ten cyklus bude 1 až 5 a bude tam takýto plynulý prechod, myslím si, že opäť posilníme sebavedomie detí, posilníme ich istotu a to je to, čo proste by sme mali v našom školskom systéme zaviesť, aby deti sa tešili, že budú spoznávať, aby sa tešili, že budú chodiť do školy, aby cítili oporu v tom systéme a nie prekážky alebo niečo, čo ich vlastne diskvalifikuje, odsúva, trestá.
88. schôdza NR SR - 10.deň - B. popoludní
Dátum: 2023-03-29
Poslanec: Žitňanská, Jana (-)
Druh vystúpenia: Vystúpenie s faktickou poznámkou

136. Ďakujem veľmi pekne. Ja chcem naopak oceniť pokojný tón pána poslanca Habánika, pretože v tejto snemovni naozaj zažívame príliš veľa krikov, osočovania, takže ja sa teším tejto vecnej diskusii v takomto, v takomto pokojnom tóne. Chcela by som sa dotknúť troch vecí. Jednak už spomínanej segregácie, ja tomu rozumiem a ja som to sama hovorila, že by som uvítala takúto definíciu v antidiskriminačnom zákone. Zároveň súhlasím aj s tým, čo povedal pán poslanec Gröhling. Žiaľ, vychádza to tak, že asi v tomto volebnom období nebudeme schopní takúto legislatívu prijať, čiže v takom prípade, samozrejme, ja nemám teda vedomosti o tom, čo pán minister Karas pripravuje alebo nie. A v prípade, že takýto zákon nie je pripravený, samozrejme, podporím zavedenie definície alebo teda ukotvenie definície segregácie aj v tomto školskom zákone. Čiže teším sa, že na tom, na tom budeme spolupracovať. Ďalšia vec, ktorej som sa chcela dotknúť, sú úvodné ročníky. Ja naozaj túto myšlienku úvodných ročníkov vítam, pretože tieto úvodné ročníky majú slúžiť najmä pre žiakov s narušenou komunikačnou schopnosťou. Čoraz viac detí má rôzne problémy reči. A to, že absolvujú povinné predprimárne vzdelávanie, ešte neznamená, že po tejto stránke budú dostatočne vyspelé na to, aby mohli absolvovať ten prvý ročník. Čiže ja si myslím, že naopak, takáto potreba tu bude a som presvedčená o tom, že každé dieťa, ktorému sa dá šanca, ktorému sa dá ten čas, tak naozaj môže zažiť ten úspech potom v škole, pretože máme príliš veľa detí, ktoré zažívajú neúspech. A nadviažem teda na poslednú tému, ktorej sa chcem dotknúť, a to sú tie spomínané cykly. Ja som presvedčená, že cykly majú svoj zmysel. My sme o nich hovorili už pred tými desiatimi rokmi, keď som tu bola, bola som členkou školského výboru a, žiaľ, teda sme tam dnes, kde sme, a dúfam, že cykly teda budú. Ďakujem.
88. schôdza NR SR - 10.deň - B. popoludní
Dátum: 2023-03-29
Poslanec: Žitňanská, Jana (-)
Druh vystúpenia: Vystúpenie s faktickou poznámkou

120. Ďakujem veľmi pekne. A chcem sa naozaj poďakovať za to, že celá táto debata zatiaľ prebieha veľmi kultivovaným spôsobom, nekonfrontačným, napriek tomu, že tá diskusia predtým možno bola trošku pre mňa prekvapujúca. Keďže naozaj si myslím, že keď nám ide o deti a o žiakov, tak by sme mali hľadať to, čo nás spája, nie to, čo nás rozdeľuje. Teším sa každému zlepšeniu tohto zákona. Pokiaľ ide o tú segregáciu, tú definíciu. Ja som pochopila tak, že vlastne túto definíciu budeme dávať do antidiskriminačného zákona, keďže segregácia sa netýka len školstva. Ale opäť môžme sa o tom baviť. Pretože myslím si, že každému z nás záleží na to, aby naozaj na školách nedochádzalo k segregácii. Takže ešte raz veľká vďaka. Dúfam, že v takomto tóne budeme pokračovať aj v ďalších rokovaniach, aj teda v tom druhom čítaní tento zákon prijmeme. A ja vystúpim ešte v rozprave potom obsiahlejšie. Ďakujem.
88. schôdza NR SR - 5.deň - A. dopoludnia
Dátum: 2023-03-21
Poslanec: Žitňanská, Jana (-)
Druh vystúpenia: Vystúpenie s faktickou poznámkou

89. Ďakujem veľmi pekne. Ja len zareagujem najskôr na to, na to, na tú opozíciu. Ja som mala na mysli to, že tento návrh tu bol v predchádzajúcom volebnom období, že niektorí kolegovia a kolegyne za to hlasovali a mám teraz avízo, že za to nebudú hlasovať napriek tomu, že sa to týka tej istej veci, čiže to bola skôr, to bol skôr apel k nim, že proste je dobré byť konzistentný vo svojich, vo svojich hlasovaniach. A pokiaľ ide o faktickú poznámku pani poslankyni Hatrákovej, tak samozrejme, ja som tiež presvedčená o tom, že by sme do systému mali vniesť niekoho, ako je rodinný asistent, nielen osobný asistent, pretože dnes vychádzame z toho, čo je v systéme. To znamená, že my teda chceme umožniť, aby osobný asistent bol so žiakom na pôde školy, aby tam teda mohol mu pomáhať a mohol si teda za to vykázať aj tie 4,80, či koľko teraz to bude, na hodinu, aby to bolo legálne, aby to nebolo proste robené len teda tak, ako občas sa to robí, že no, aby sa dieťatku pomohlo, tak sú ústretoví riaditelia. Ale teda chcem, aby aj oni mali tú istotu, že sa neporušujú žiadne predpisy, zákony a tak ďalej. A pokiaľ ide o toho rodinného asistenta, áno, ja som presvedčená o tom, že ten asistent by mohol fungovať v systéme služieb alebo teda v tom sociálnom systéme z toho titulu, že sama som sa stretla proste s rodinami, kde je dieťa so zdravotným znevýhodnením, sú tam aj zdravé deti a sú okamihy, kedy proste ten rodič by možno viac potreboval, aby niekto odviedol zdravé dieťa na krúžok, než aby teda trávil čas s tým dieťaťom so zdravotným znevýhodnením. To znamená, že ja sa veľmi prikláňam za to, aby sme rozšírili ten okruh služieb a podpory rodín, aby ten asistent mohol proste pomáhať tej rodine a ona si určí, čo v danej chvíli potrebuje. Vzhľadom teda na prítomnosť toho člena... (Prerušenie vystúpenia časomerom.)
88. schôdza NR SR - 5.deň - A. dopoludnia
Dátum: 2023-03-21
Poslanec: Žitňanská, Jana (-)
Druh vystúpenia: Vystúpenie s faktickou poznámkou

75. Ďakujem veľmi pekne, Lucka, za uvedenie tohto zákona aj za odôvodnenie, ja v rozprave vystúpim, ak teda môžem poprosiť pána predsedajúceho, ak môžem sedieť, pretože ešte stále sa necítim úplne dobre, ale leží mi to na srdci, to, čo chcem povedať, takže chcem vystúpiť. A ďakujem ti naozaj aj za tvoju angažovanosť v prospech ľudí so zdravotným znevýhodnením, som veľmi rada, že pribúdajú poslanci a poslankyne, ktorí sa zaujímajú o túto tému.